Den Vest-Sjællandske Avis, 1836-01-23
Med Hensyn til Revisionsvæsenet ansaae den imidlertid en endnu mere giennemgribende Reform nødvendig end den af Proponenten foreslaaede (at det blev overdraget en særegen ansvarlig, Kollegierne underordnet, Øvrighed) og foreslog at det i Almindelighed aldeles maatte afsondres fra de Kongelige Kollegier, under hvilke det nu er henlagt, og overdrages et eget, selvstændigt og ansvarligt Departement som udelukkende skulde have at beskjæftige sig med de herhen hørende Forretninger, og som burde have umiddelbart Referat til Kongen. Under Sagens Diskussion erklærede Proponenten sig i det Væsentlige enig saavel i denne Udvidelse som i de Modifikationer af hans Jndstillinger, Kommitteen forøvrigt havde foreslaaet. Ved Afstemningen antog Forsamlingen eenstemmigen det nysnævnte Jndstillingspunkt, ligesom ogsaa Kommitteens øvrige Jndstillingspunkter, med nogle af Statsraad Hvidt, Justitsraad Salicath, Grev Holstein og Kherre Wegener foreslaaede Tillæg og Forandringer, bifaldtes af Forsamlingen. Petitionen affattedes af Kommitteens Ref. (Tillisch). Ved samme bleve følgende Punkter af Forsamlingen anbefalede til Hs. Majestæts Overveielse: 1) At Revisionsvæsenet maatte henlægge under et eget, selvstændigt og ansvarligt Revisions Departement, og at tillige maatte foranlediges a) at Regnskabsvæsenet ved de offentlige Regnskader saavidt muligt simplificeres, og b) at Oppebør selsbetiente og andre Embedsmænd, til hvike ifølge Anordningerne offentlige og private Midler skulle betroes, indrømmes Ret til at fordre deres Regnskader snarest muligt, og inden en bestemt Tid reviderede og deciderede, og at dem herom ved Loven gives Tilsagn. 2) At de imod utroe Oppebørsels betiente gieldende Straffelove, som ønskes en Revision underkastede, strengt overholdes, og at det ved den forventede nye Straffelov maatte antages som Hovedprincip: a) at en Oppebørselsbetient, der har større Kassemangel, end at denne kan antages af grunde sig paa en feilagtig Opsummering eller anden Regnskabsfeil, eller dog større end at det med Sikkerhed kan antages, at den kan dækkes ved den at ham stillede Kaution, strax og indtil Undersøgelsen mod ham er endt, belægges med personlig Arrest, medmindre han maatte kunne stille ligesaa betryggende Sikkerhed for den Sum, han kan blive pligtig at tilsvare, som den, der maa stilles af en Oppebørsels betient, førend han tiltræder sit Embede, og b) at en Oppebørselsbetient, naar det er oplyst, at hans Kassemangel hidrører fra betydelig Uorden i Regnskabsførelsen eller anden grov Efterladenskab, har sit Embede forbrudt og berøves Adgang til ethvert offentligt Embede, hvormed Oppebørsel er forbunden, ligesom han, naar han til egen eller Andres Fordeel har forbrugt de ham anbetroede Jntrader, foruden at have sit Embede forbrudt, berøves enhver Adgang til igien at træde i Statens Tieneste, eller til at Staten at nyde nogensomhelst Understøttelse. J Petitionen bemærkes at Forsamlingen har antaget, at Revisions-Departementet maatte overdrages Kontrol med og Revision af samtlige civile og militaire Regnskaber, som og af Hovedkasse-Regnskaberne, hvorimod Revisionen af Skifte og Overformynderie-Regnskaberne formeentlig fremdeles maatte forblive under det Kongl. danske Kancellie. Kommunalregnskaberne, forsaavidt disse have været Gienstand for en offentlig Revision under den nu bestaaende Indretning, formenes ligeledes at maatte henlægges under Revisions Departementet, saafremt det ikke maatte behage H.M. ved den forventede nye Kommunallov at bestemme, at saavel Oppebørselen af Kommunalafgifter, som det hele herhenhørende Regnskab, skal overdrages de respektive Kommuner selv, og ganske unddrages enhver Jndblanding fra det Offentliges Side. Ligesom, bemærkedes videre, Forsamlingen nu endvidere antager, at det med særdeles Hensyn til det Revisions Departementet paa hvilende Ansvar, vil være nødvendigt, at saa mange Revisions=Kontoirer oprettes, som efter Fordeling af Forretningerne maatte ansees fornødne for, at Revisionen kan fremmes med mueligste Hurtighed, saaledes formener den, at Departementets Correspondence maatte besørges ved et eget Expeditions=Kontoir, hvem det, til yderligere Betryggelse for Departementet, kunde overdrages at besørge en Over- og Efterrevision af enkelte i Revisions=Kontoirerne reviderede Regnskaber, og ved hvilke tillige vigtige kameralistiske og statistiske Efterretninger kunde samles. Decisionen af samtlige reviderede Regnskaber, som og det hele Oversyn, kom da til udelukkende at beroe hos Departementets Direkteur og den eller dem, som det maatte behage Deres Majestæt at tilforordne ham. - Da Forsamlingen fremdeles maa antage, at lokale Kasseundersøgelser, som til ubestemte Tider foretages, fremdeles ville være nødvendige, saa formener den, at disse helst maatte besørges ved Udsendte fra Revisions-Departementet, men, forsaavidt Forretningernes Mængde til visse Tider ikke maatte tillade dette, eller det ikke under alle Omstændigher maatte ansees nødvendigt, kunde der formeentlig giøres vedkommende Overøvrigheder til Pligt, paa Reqvisition og efter Anviisning af Departementet, under eget Ansvar at anstille slige Undersøgelser. Med Hensyn til den forøgede Udgift, denne Organisation af Revisionsvæsenet vil medføre, bemærkes, at idetmindste største Delen af denne Udgift vindes ved en ikke ubetydelig Reduction af Kollegiernes Personale, som vil blive en naturlig Følge, af denne Forandring, og den mindre betydelige Forøgelse af Udgift, som maatte foraarsages ved den nye Indretning, vil formeentlig mange Gange gien vindes ved den Fordeel, som kan ventes af et nøiagtigere og som Følge deraf paalideligere Revisions væsen.